
Yesu Kreste 


| Ntsena Loyi a Ponisaka 


U ta veleka n'wana wa jaha, uta n wi thya vito ra Yesu, hikuva u ta 
ponisa vanhu va yena eswidyohweni swa vona. Matewu 1:21 


Hikuva Xikwembu xi rhandze misava ku fikela loko xi nyikela n'wana wa 
xona la nga swakwe, leswaku un'wana ni un'wana la pfumelaka eka yena 
a nga lovi, kambe a va ni vutomi lebyi nga heriki. Yohane 3:16 


Yesu a ku ka yena: “Hi mina ndlela, ni ntiyiso, ni vutomi, a ku na munhu 
la taka eka tatana, handle ka mina” Yohane 14:6 


Naswona a ku na ku ponisiwa eka un'wana, hikuva a ku na vito rin wana 
ehansi ka tilo leri nyikiweke vanhu, leri hi faneleke ku ponisiwa ha rona. 
Mintirho 4:12 


Hikuva ndzi mi nyiketile ku sungula leswi na mina ndzi swi amukeleke, 
hileswaku Kriste a fele swidyoho swa hina hi ku ya hi Matsalwa; ni 
leswaku u lahliwile, ni leswaku u pfukile hi siku ra vunharhu hi ku ya hi 
matsalwa: 1 Vakorinto 15:3-4 


Hi ku kutsuriwa ha yena hi ngati ya yena, ku rivaleriwa swidyoho, hi ku ya 
hi rifuwo ra tintswalo ta yena; Vaefesa 1:7 


Ku ni mintiyiso ya mune leyi hi faneleke hi yi twisisa hi ku helela: 
1. Xikwembu xa ku rhandza swinene. 


U lava leswaku u va na vutomi lebyi nga heriki etilweni na Yena. 

Hikuva Xikwembu xi rhandze misava ku fikela loko xi nyikela n'wana wa 
xona la nga swakwe, leswaku un'wana ni un'wana la pfumelaka eka yena 
a nga lovi, kambe a va ni vutomi lebyi nga heriki. Yohane 3:16 


U lava leswaku u va ni vutomi byo tala ni lebyi nga ni xikongomelo na 
Yena. 

Khamba a ri ti, kambe ri ta yiva, ni ku dlaya, ni ku lovisa: Nazi tile leswaku 
va kuma vutomi, ni leswaku va ta va na byona hi xitalo. Yohane 10:10 


Ku nga khathariseki leswi, vanhu vo tala a va byi kumi vutomi lebyi nga ni 
xikongomelo naswona a va tiyiseki loko va ri ni vutomi lebyi nga heriki 
hikuva... 


2. Munhu hi ntumbuluko u ni xidyoho. Hi yona mhaka leyi a 
hambanisiweke na Xikwembu. 


Hinkwavo va dyohile. 

Hikuva hinkwavo va dyohile, va pfumala ku vangama ka xikwembu; 
Varhoma 3:23 

Hikuva ku rhandza mali i rimitsu ra vubihi hinkwabyo... 1 Timotiya 6:10 


Hakelo ya xidyoho i rifu. 
Hikuva hakelo ya xidyoho i rifu... Varhoma 6:23 


Bibele yi boxa mixaka yimbirhi ya rifu: 


e Rifu ra miri 
Naswona tani hi leswi swi vekiweke eka vanhu ku fa kan'we, kambe 
endzhaku ka sweswo ku avanyisa: Vaheveru 9:27 


e Rifu ra moya kumbe ku hambana loku nga heriki na Xikwembu 
etiheleni 

Kambe lava chavaka, ni lava nga pfumeriki, ni lava nyenyetsaka, ni vadlayi, 
ni vaoswi, ni valoyi, ni vagandzeri va swikwembu swa hava, ni vahembi 
hinkwavo, va ta va ni xiphemu xa vona etiveni leri pfurhaka hi nazilo ni 
xivavula, ku nga rifu ra vumbirhi. Nhlavutelo 21:8 


Loko munhu a hambanisiwile na xikwembu hikwalaho ka xidyoho xa 
yena, xana ntlhantlho wa xiphigo lexi i yini? Hakanyingi hi ehleketa 
leswaku swintshuxo hi leswi: vukhongeri, mintirho leyinene ni 
mahanyelo lamanene. 


Kambe ku ni ntlhantlho wun'we ntsena lowu humaka eka Xikwembu. 
3. Yesu Kriste hi yena ntsena ndlela yo ya etilweni. 
Lexi i xitiviso xa Xikwembu. 


Yesu a ku ka yena: “Hi mina ndlela, ni ntiyiso, ni vutomi, a ku na munhu 
la taka eka tatana, handle ka mina.” Yohane 14:6 


U hakerile nxupulo lowu heleleke wa swidyoho swa hina. 

Hikuva Kriste na yena u tshame a xaniseka hikwalaho ka swidyoho, lowo 
lulama hikwalaho ka lavo biha, leswaku a hi tisa eka Xikwembu, hi 
dlayiwile enyameni, kambe a hanyisiwa hi moya: 1 Petro 3:18 

Hi ku kutsuriwa ha yena hi ngati ya yena, ku rivaleriwa swidyoho, hi ku ya 
hi rifuwo ra tintswalo ta yena; Vaefesa 1:7 


U ni xitshembiso xa vutomi lebyi nga heriki. 

Loyi a pfumelaka eka n'wana, u ni vutomi lebyi nga heriki; kambe vukari 
bya Xikwembu byi tshama ehenhla ka yena. Yohane 3:36 

Hikuva hakelo ya xidyoho i rifu; kambe nyiko ya Xikwembu i vutomi lebyi 
nga heriki ha Yesu Kriste Hosi ya hina. Varhoma 6:23 


4. Hi fanele ku pfumela eka Yesu Kriste leswaku hi ponisiwa. 


Ku ponisiwa ka hina ku vangiwa hi tintswalo ta Xikwembu hi ku pfumela 

eka Yesu Kriste. 

Hikuva mi ponisiwile hi tintswalo hikwalaho ka ripfumelo; kutani sweswo 
a hi swa n'wina, i nyiko ya Xikwembu, a hi ya mintirho, leswaku munhu a 
nga tinyungubyisa. Vaefesa 2:8-9 


Hikuva un'wana ni un'wana la nga ta huwelela vito ra HOSI Xikwembu, u 
ta ponisiwa. Varhoma 10:13 


Xikhongelo Xa Mudyohi 


Khongela leswi hi ripfumelo: 

Hosi Yesu, ndza khensa swinene ku va u ndzi rhandze. Ndza pfumela 
leswaku ndzi mudyohi naswona nazi kombela ku rivaleriwa ka wena. 
Ndza khensa rifu ra wena exihambanweni, ku lahliwa, na ku pfuka ku 
hakela swidyoho swa mina hinkwaswo. Ndza ku tshemba tani hi Hosi na 
Muponisi wa mina. Ndzi amukela nyiko ya wena ya vutomi lebyi nga 
heriki naswona ndzi nyiketa vutomi bya mina eka wena. Nazi pfune ku 
vingisa swileriso swa wena hinkwaswo ni ku tsakisa emahlweni ka wena. 
Amen. 


Loko u tshembe Yesu Kriste, ku humelerile leswi landzelaka eka wena: 


e Sweswi, u na vutomi lebyi nga heriki na Xikwembu. 

Ku rhandza ka loyi a ndzi rhumeke hi leswi, leswaku un'wana ni un'wana 
la vonaka n'wana, a pfumela eka yena, a kuma vutomi lebyi nga heriki; 
Yohane 6:40 


e Swidyoho swa wena hinkwaswo swi hakeriwile no rivaleriwa. 
(nkarhi lowu hundzeke, wa sweswi, wa nkarhi lowu taka) 

Kambe wanuna loyi, endzhaku ka loko a humese xitlhavelo xin'we xa 
swidyoho hilaha ku nga heriki, a tshama evokweni ra xinene ra 
Xikwembu; Vaheveru 10:12 


e U xivumbiwa lexintshwa emahlweni ka Xikwembu. | masungulo ya vutomi bya 
wena lebyintshwa. 

Hikokwalaho, loko munhu a ri eka Kriste, i xivumbiwa lexintshwa; vonani, swilo 
hinkwaswo swi hundzuke leswintshwa. 2 Vakorinto 5:17 


e U hundzuke n’wana wa Xikwembu. 
Kambe hinkwavo lava n'wi amukeleke, u va nyikile matimba yo va vana va Xikwembu, 
lava prumelaka eka vito ra yena: Yohane 1:12 


Mintirho leyinene a hi ndlela ya leswaku hi ponisiwa, kambe i vumbhoni kumbe 
mihandzu ya ku ponisiwa ka hina. 

Hikuva hi vutshila bya yena, hi tumbuluxiwile eka Kriste Yesu leswaku hi endla 
mintirho leyinene, leyi Xikwembu xi yi vekeleke khale leswaku hi famba ha yona. 
Vaefesa 2:10 


Xikwembu a xi ku katekisi! 


